VENDIM
Nr. 456, datë 26.7.2023

PËR RISHPËRNDARJE FONDESH NDËRMJET PROGRAMEVE BUXHETORE TË MINISTRISË SË FINANCAVE DHE EKONOMISË, NË BUXHETIN E MIRATUAR PËR VITIN 2023

Në mbështetje të nenit 100 të Kushtetutës, të nenit 44, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë, të ndryshuar, dhe të nenit 17, të ligjit nr. 84/2022, “Për buxhetin e vitit 2023”, me propozimin e ministrit të Financave dhe Ekonomisë, Këshilli i Ministrave

VENDOSI:
[bookmark: _GoBack]
1. Në buxhetin e vitit 2023, miratuar për Ministrinë e Financave dhe Ekonomisë, bëhet rishpërndarja e fondeve ndërmjet programeve buxhetore, si më poshtë vijon:
a) Në programin buxhetor “Planifikim, menaxhim, administrim”, në artikullin 602, shtohet fondi prej 56 000 000 (pesëdhjetë e gjashtë milionë) lekësh;
b) Në programin buxhetor “Menaxhimi i shpenzimeve publike”, në artikullin 600, pakësohet fondi prej 24 000 000 (njëzet e katër milionë) lekësh;
c) Në programin buxhetor “Mbështetje për zhvillimin ekonomik”, në artikullin 604, pakësohet fondi prej 32 000 000 (tridhjetë e dy milionë) lekësh. 
2. Ngarkohet Ministria e Financave dhe Ekonomisë për zbatimin e këtij vendimi. 
Ky vendim hyn në fuqi menjëherë dhe botohet në Fletoren Zyrtare.

